Prije nekoliko mjeseci ušle su u moju kancelariju naše učenice novinarke s pitanjima :

 Zašto ste izabrali biti ravnatelj?

Što je posao ravnatelja?

Je li je teško biti ravnatelj?

 Zamislio sam se nad pitanjima i pokušao suvislo odgovoriti.

Od kud uopće krenuti odgovarati na ta i slična pitanja.

Osnovna škola Dr. Ivan Merz, centar grada Zagreba, 447 učenika, 20 razreda, 60 zaposlenih, jedna smjena, kuhinja , 8 boravaka… Moram priznati da kompleksnost posla ravnatelja nisam znao na početku ( prije 12 godina ) i nisam shvaćao odgovornost i način života te uloge, ali sam znao da naša škola može biti puno bolja. Ukoliko, sportskim rječnikom rečeno, ekipa nije složna i zajedno ne diše i ako se ne razviju prijateljski odnosi unutar kolektiva, škola ne može funkcionirati. Uz mnoštvo veznika *ako*, jedno je najbitnije; međusobno povjerenje kolega prijatelja da radimo posao najbolje što možemo i znamo a pritom smo svjesni da nam to nije posao, nego poziv. Ukoliko učitelji i svi djelatnici škole postaju nešto više od kolega s posla, prijatelji , ozračje kolektiva se prenosi na učenike i roditelje i tako se krug povjerenja širi. Takve poslovne prijatelje treba pustiti da iskoriste sve svoje potencijale ili ih potaknuti i ,,natjerati,, na to.

Promišljanja o odgoju i obrazovanju svih ljudi oko mene koji su ,, zaraženi,, takvim načinom funkcioniranja su stalna i nepresušna.

Malo koja tema koja nije vezana uz školu se može zadržati u fokusu naših međusobnih razgovora duže od 30 minuta, a da nam opet ne pobjegne i uvuče se u nj učenik, roditelj, škola, odgojno obrazovna politika i opet škola i sve što je uz nju vezano.

U krugovima ravnatelja, naravno, prevladavaju šire teme kao što su školsko političke, financijske i političke i moram priznati da se dosta ravnatelja boji otvoreno govoriti jer mi smo jedini djelatnici u Hrvatskoj zaposleni na ,,određeno vrijeme,,. Gleda li se način izbora ravnatelja, vrlo ga je lako *poskliznuti* jer su interesi u široj školskoj zajednici raznorazni: od čiste politike, neobjektivnih roditelja , kolega s kojima se radi, i svih mogućih zamki koje si čovjek može zamisliti.

Uložio sam dosta truda i vremena da jednom svojem prijatelju dokažem da moj posao nema veze s politikom, već isključivo strukom i ne znam još i danas jesam li uspio.

Posao ravnatelja je ludo kreativan, zabavan i pun adrenalina, barem ga ja tako doživljavam. To je jedini razlog koji me je privukao tom poslu i odvukao od matičnog zanimanja. Zapravo, kreativnost ravnatelja i drugih *poslovnih prijatelja* ne može biti realizirana ako ne postoji međusobno povjerenja i podrška. Moram priznati da si mi u kolektivu vjerujemo i zato smo izuzetna i jako kreativna škola i zahvalan sam im svima na tome. Zato nam vjeruju i učenici i roditelji. Realizirali smo mnoštvo projekata koji se stalno množe.

Novi projekti u 2016/17

1. Razmjena učenika s OŠ. P. Hektorović Stari grad -Hvar, Karaševo, Železno
2. Školski orkestar
3. Talent show
4. Razredna nastava – boravak – *Projekt jedan, svaki tjedan*
5. Učenje njemačkog jezika od 1. razreda
6. Izvannastavno učenje ruskoga jezika i povezivanje sa školom iz St Petersburgom i školom iz Moskve - moguća razmjena učenika
7. ,,Anđeo čuvar, - nastavak projekta
8. Suradnja sa školom iz Italije- moguća razmjena učenika
9. Suradnja sa školom iz Rumunjske - moguća razmjena učenika
10. Projekt „Avatura“ – neostvareno, ponuda traje od 2010.
11. Prijava na međunarodne fondove : cjeloživotno učenje 1 500 000 EUR
12. Prijava za međunarodne fondove obnove škole : Fond za zaštitu okoliša i energetsku učinkovitost
13. Rock band roditelja
14. Robotika

Projekti koji će se nastaviti:

1. Školovanje po C programu - Albanski jezik i kultura – subotom, od 2009. godine
2. *Izbor naj – f*otke na razini Grada – naš projekt koji traje od 2009. Godine- proširen na Hrvatsku 2015. godine
3. Otkrivanja darovitih i talentiranih učenika te njihovo poticanje – naš projekt rada s talentiranim učenicima od 2011.god.
4. Učenička zadruga – Hepicentar od 2006. god.
5. Zelena zastava od 2010. god
6. Kestenijada od 2008. god
7. Božićni sajam od 2005. god
8. Sajam inovacija i izuma – naš projekt (od 2009. godine) na razini

Grada – 2014. – proširen na Hrvatsku

1. Školski list na našoj Web stranici od 2011. Godine
2. Projekt : Dan škole na Zrinjevcu od 2006. god.
3. Dani škole koji traju cijeli tjedan od 2006.god.
4. Dani otvorenih vrata; boravka, izbornih predmeta, klasične nastave
5. Večer glazbe
6. Likovna večer – likovna izložba i literarna večer
7. Put k suncu ; od 2008 - sjećanje na lik i djelo Blaženika Dr. Ivana Merza u suradnji s Postulaturom
8. Projekt *Godišnjak* od 2006. god.
9. *Srijedom glazbenih 15* od 2010.god.
10. Razmjena učenika u međunarodnoj suradnji s Austrijom, Železno od

 2011. god.

1. Projekt naj-učenik od 2007. god.
2. Na nastavu bilo kojeg učitelja može doći bilo koji kolega iz škole,

 naravno zu najavu

1. Informatičke igraonice od 1.razreda od 2006. god.
2. Tri strana jezika ; tri strana jezika ( njemački, talijanski, engleski + od 2012. god. ruski jezik)
3. Talijanski besplatan od 1. razreda- suradnja s Talijanskim kulturnim centrom

 - od 2010.god.

1. Udruga OŠ. Dr. Ivan Merz - od 2011. – 8 učeničkih rock bandova,
2. rock band učitelja
3. Izviđači - Skauti od 2010.
4. Avatura skupina od ---neostvareno a ponuda traje od 2010
5. *Sutra ćemo učiti* od 2012.god.
6. Učenici razredne nastave biraju INU ( izvannastavnu aktivnost) između 10 ponuđenih aktivnosti
7. Učenje ruskog jezika i kulture -suradnja sa školom Gimnazija 224 iz Moskve od 2012. god., izvođenje zajedničke nastave zu povezanost videovezom, učenje na daljinu
8. Inkluzija - međunarodni projekt , završen 2015., ali se aktivnosti inkluzije nastavljaju
9. *Dnevna soba*
10. 50/50 ušteda energije – međunarodni projekt završen 2017., ušteđeno

16 000 kn na godišnjoj razini,

1. *Zeleni tjedan*; 2009.- naglasak na održivom razvoju , sakupljanju sekundarnih sirovina, uređivanju školskog vrta
2. *Od sjemena do ploda*; od 2015. - školski vrt
3. Učenička zadruga ,,Hepicentar,,
4. Pedagoško praćenje učenika sa svim podacima od 1.-8. razreda
5. FUŠ – festival umjetnosti osnovnih škola (glazba, ples, likovnost, film i poezija) – na razini Grada
6. Društvo sportske rekreacije OŠ Dr. Ivan Merz
7. Dan sporta ; kros svih učenika , djelatnika i roditelja; sve sportske ige i utakmice između učenika i učitelja od 2005.
8. Vježba evakuacije kompletne zgrade – dva puta godišnje od 2010.
9. Akcije sakupljanja knjiga za Karaševo na razini Grada od 2015/16

Projekti koji su realizirani i više se ne provode:

1. *Dosje učenika* od 2008. god.
2. Javljanje izostanaka učenika od strane roditelja između 7.30- 7.55 sati od 2009. god. - nema više potrebe jer smo prešli na e dnevnike
3. Vratimo košarku u centar grada- košarkaški turniri na asfaltu 2010., 2011., 2012. god.
4. Turnir u zakucavanju u košarci ; na smanjenu visinu koša 2004., 2005. god.
5. Razmjena učenika s OŠ Braća Glumac s Lastova od 2009. do 2011.- početak svih razmjena učenika pod nazivom ,,Prijateljstvom protiv različitosti,,
6. Razmjena učenika s OŠ Župa Dubrovačka 2011/12. god.
7. Razmjena učenika s OŠ Josipa Kozarca iz Semeljaca 2010.-2011.god.
8. Razmjena učenika sa školom iz Marija Bistrica
9. Razmjena učenika sa školom iz Ploča

Zbog nedostatka mjesta, nemoguće je posebno razlagati svaki projekt, ali ukoliko nekoga interesira mogu nas kontaktirati i mi ćemo rado podijelili svoja iskustva.

Zašto to radimo?

Odgovor je jedostavan. U suvremenom društvu, učenici i roditelji od škole očekuju više nego što im pruža obična državna škola, određuje akademska zajednica, zakon o osnovnom školstvu, kurikulum, lokalna samouprava…

Roditelji i učenici su svjesni da im onakva škola ne pruža dovoljno i ne priprema ih za budući svijet rada i traže više. Moram navesti i neka razmišljanja koja i nisu samo moja. Imam dojam da ih se ljudi boje izreći. Problemi se vuku još od stvaranja države:

* Kao što rekoh, ravnatelji su jedini ljudi u Hrvatskoj zaposleni na određeno vrijeme. Time Država krši zakon o radu jer nekima od nas se ne ,,čuva,, radno mjesto, već smo na cesti ne budemo li ponovo imenovani na svoju profesionalnu funkciju bez neke velike greške tj. bez kršenja postulata profesije zakona i sl. Kad bi barem svi državni dužnosnici bili u toj poziciji. Posao ravnatelja je kreativan i vrlo zahtjevan jer uvjek mora balansirati kako ne bi nekoga ,,nagazio,, jer će ga taj isti birati, a škola mora napredovati i biti savršena za sve dionike: učenike, djelatnike, roditelje, lokalnu samoupravu, političare, novinare…. dakle biti vrlo kreativan. U 5 godina mandata bi trebao realizirati svoje ideje, a *za vratom* imati sve navedeno.To je svarno umjetnost. Ravnatelji moraju biti stručnjaci i kreativci u svom poslu, a ne djelo politike što može biti i jest katastrofa i zabluda stvoritelja takve ideje.

Odgovornost ravnatelja je napisana na dvije stranice A4 formata, On mora znati posao pravnika, računovođe, pedagoga, psihologa, domara, kuharice, roditelja, dimjačara, limara i svih inih zanimanja koje možete zamisliti. Za sve je odgovoran i ,,kriv,, a za vrlo malo toga zaslužan i pohvaljen jer on i tako ništa direktno ne radi, zapravo, neki tumače da ništa ne radi. U svemu tome niti Udruga ravnatelja puno ne pomaže jer od rođenja naše Države ravnatelji nisu izborili svoj status, znači 25 godina.

* Sustav školstva se nije mijenjao od ostvarenja Države. Pitanje je kome je to u interesu. Upropaštavaju se generacije za budućnost. Uvijek se obećava, planira, kozmetički se nešto mijenja i na kraju se ne mijenja ništa. Treba mijenjati cijeli sustav i zakon o osnovnom i srednjem školstvu i cijelu vertikalu školovanja.

Primjerice :

* -učenici upisuju 1. razred osnovne škole bez ikakve popratne dokumentacije iz vrtića
* u osnovnoj školi malo nedostaje da svi učenici prolaze s odličnim uspjehom i to samo

zato kako bi se mogli upisati u željene srednje škole po nalogu roditelja, zbog pritiska javnosti, nadzora i inspekcija

* učenici ne žele ići u školu
* učenicima je dosadno i ne žele učiti
* škola ih ne uči i ne priprema za budućnost i oni to razumiju
* srednje škole ih ne pripremaju za svijet rada niti ih dovoljno ne pripremaju za

fakultete

* fakulteti ih ne pripremaju za buduća zanimanja

 …i krug se zatvara.

Zakone o cijeloj vertikali odgoja i obrazovanja treba mijenjati i napraviti promjene u njima kako bi se suzbilo prije navedeno.

Dakle, vrtići su dio odgojno obrazovnog sustava i moraju voditi dokumentaciju o djetetu i roditeljima koju će predavati osnovnoj školi i dalje.

* **Zamislite** :
školu u koju učenici odlaze nasmješeni i motivirani jer mogu birati 20 % sadržaja po predmetima. Primjerice A program iz matematike a C program iz TZK-a, B program iz kemije , C program iz biologije,…. ili smanjeni broj svih predmeta osim umjetničkih gdje primjerice na tjednoj bazi ima : 4 sata svoj glazbeni instrument , 2 sata orkestar, 2 sata pjevanja, 2 sata zbornog pjevanja a ostalo se do 35 sati popune svi ostali predmeti.

I učenik ide kući pjevajući.

* Školu koja može sama promijeniti kurikule iz svih predmeta 20%.
* Regiju koja može promijeniti kurikule 20%.

**Zamislite, takve stvari u svijetu postoje.**

Naši upisi i kriteriji upisa u srednju školu su katastrofalni i na taj način osnovna škola je ponižena i obezvrijeđena do kosti. Obezvrijeđeno je znanje. Pamtim rečenicu jednog učenika : ,, …ja ću biti bogat i doći u mercedesu i smijati se vama što ćete se još uvijek voziti na biciklu,,. Dijeljenje, poklanjanje ocjena radi upisa u srednje škole je strašna konstatacija , isto kao što je strašna ovakva rečenica kad se pročita na glas.

 Nužne se hitne promjene, ili prijavni ispiti ili mala matura jer ovo više nema smisla. Nadalje, samo iz iskustva škole koja zapošljava kadar s određenih fakulteta bez dovoljno metodike, pedagogije, didaktike, psihologije i inih specifičnih znanja potrebnih za rad u školi, mogu misliti kakvi sve ,,stručnjaci,, dolaze u ostale struke.

Našim promišljateljima cijelog obrazovnog sustava je teško implementirati dobre stvari iz drugih sustava i prilagoditi ga nama. Primjerice ABC sustav iz Njemačke, jako dobre stvari iz Skandinavije, Slovenci su napravili sustav koji je proglašen *novim uzorom u Evropi,* a mi? Mi ne radimo ništa. Ne raditi ništa u 21. stoljeću je kao voziti unatrag

Promišljanja

* Donošenje kurikula bez promijene cijeloga sustava je promašena ideja ali i takva je bolja nego nikakva.
* Izostavljanje informatike iz sustava je katastrofa Države.
* Uskraćivanje izbornih predmeta prema interesu učenika nije sukladno suvremenom trendu tržiša
* Pedagoški standard je neprimjeren
* Pedagoške mjere ne funkcioniraju jer roditelji prebacuju odgovornost na školu, a sami nisu ni za što odgovorni. Prijedlog mjera suspenzije, koji je jedno vrijeme bio aktualan, bi bio primjeren u takvim situacijama
* Dolazak ,,inspekcije,, na anonimne prijave pokazuje da sustav ne vjeruje svojim zaposlenicima, a nakon lažnih optužbi *anonimci* nisu sankcionirani
* Opterećenje učenika od 25 tj. 30 sati tjedno već sada ne funkcionira jer se učenici opterećuju sa sadržajima koje moraju, a ne onima koje žele
* Potplaćenost učitelja je katastrofalna
* Potrebna je radiklana promjena *cjeloživotnog učenja;* edukacija u malim skupinama

( 10 učitelja ) s mentorom savjetnikom gdje bi se neka metodička pedagoška situacija isprobala u realnim uvijetima s učenicima, a učitelji bi to iskustvo trebali prenijeti u svoje škole gdje bi bio prisutan mentor savjetnik, koji bi mjesečno bio na nastavi svakome iz svoje skupine određeni broj sati. Naravno, mentore savjetnike bi trebalo primjereno platiti za taj posao.

* Instrukcije učenicima na svim razinama pokazuju kakvo nam je školstvo i kakvi su roditelji
* Ulaganje u škole i školstvo je minimalno, primjerice u 12 godina mojeg rada na tom radnom mjestu, Ministarstvo znanosti obrazovanja i sporta je poslalo dva računala, a ništa puno više nije poslala niti lokalna samouprava
* Smanjivanje satnice tzv. odgojnih predmeta ( kultura) je loša odluka, jer ako se igdje razvija kreativnost koja potiče sve centre mozga, onda su to ta četiri predmeta
* Zdravstvena situacija i motorika učenika rapidno opada
* Nadarene i talentirane učenike se ne potiče, a kako i bi jer se s njima treba raditi unutar odgojno obrazovnog procesa što je teško i gotovo nemoguće, dodatna nastava ne postoji iz svih predmeta, opet materijalna sredstva
* Nema novog zapošljavanja u odgoju i obrazovanju, pa nemate psihologa bez obzira što prema pedagoškom standardu imate pravo na njega jer nema materijalnih sredstava
* Ne postoje kriteriji i trasparentnost financiranja bilo čega u školama, troškovi u svim segmentima rastu dok količina novca godinama ostaje ista
* Neujednačenost ulaganja u škole dovodi do kršenja ljudskih prava i prava učenika na primjereno školovanje bez obzira gdje su rođeni
* Standardiziranu opremljenost svih škola bi trebala osigurati država a ne ravnatelji iz donacija i projekata
* Svaka regija bi trebala njegovati svoje tradicije i specifičnosti i imati mogućnosti djelomične promjene kurikula te prilagođavati školski kalendar prema svojim specifičnostima

Mi, zaraženi školom, znamo reći da radimo najteži i najljepši posao na svijetu koji se ne cijeni dovoljno, ali osmjeh djeteta i osmjeh učitelja i tako nema cijenu.